Gatojce

Gatojce ( Teichland) su wót lěta 2000 gmejna, kótaraž ma tśi jsy. To su Hus ( Maust), Nowa Wjas ( Neuendorf) a Barbuk ( Bärenbrück). Gmejna lažy we wokrejsu Sprjewja-Nysa w Bramborskej.

Milinarnja Janšojce lažy w gmejnje Gatojce. 

Geografiske městno
Gmejna Gatojce lažy w Dolnej Łužycy a stakim tam jo było sedlišćo Serbow. Wšykna płonina wunjaso 3486 hektary. Wejsny źěl Barbuk ma 857 hektary, wejsny źěl Hus 1435 hektary a wejsny źěl Nowa Wjas ma 1194 hektary.

Aktualna licba wobydlarjow jo jadnab 1.100.

Politika
Gatojce słušaju k zastojnstwu Picnjo (městno zastojanja jo w Picnju) a ma gmejnske zastupnistwo, kotarež ma 11 cłonkow (inkluziwnje šołśe).

Wopon
Wopon ma carny wobcerk ze złośanymi niśami pśi górjejcnej kšomje. Pśi spódnjejšej kšomje jo wóda, z kótarejž rostu tśi rogožy. Rogožy symbolizěruju tśi jsy gmejny a wóda jo symbol za gaty.

Barbucka góra
Barbucka góra jo nastała z wótsypkow wót wótwórjoneje jamy Janšojce a Chóśebuz-połnoc. Wót 1975 Vattenfall jo sajźał 4 miliony krickow a bomow a 1994 jo twarił wětšowe kólaso pśi wjerchu. Wusoke wótsypowanišćo ma 440 hektary a wusokosć jo 33 metery. Togodla jo tam dobry wuglěd pśez kraj.

Wósobiny z póchadom z Gatojc
Wuměłc, ilustrator a kreslaŕ Fryco Latk (Fritz Lattke, 1895–1980)  jo se naroźił w Nowej Jsy. Won jo był prědny serbski kreslaŕ za comici pó prědnej swětowej wójnje a won jo sobuzałožował serbski zwězk wuměłcow (1923). Fryco Latk jo pśistupował źěłowej kupce serbskich kubłańskich wuměłcow, ale won jo myslił spušćiś źěłowu kupku dla socialistiskego źaržanja. 1980, krotko pśed swoju smjerśu, wón jo dostał wuměłske myto Domowiny. Fryco Latk jo měł wuski kontakt ze swojeju domownju, Minu Witkojc a Bogumiłom Šwjelom.

Wót 1996 jo w Nowej Jsy pomnik Fryco Latka, kótaryž jo tam LAUBAG (Vattenfall) stajił.

Towaristwa, lichy cas, sport
W gmejnje Gatojce dajo wjelebocne  móžnosći sportowanja. Gmejna teke woplěwa nałogi, tak na pśikład  zapust w februarje, jatšowny wogeń abo łapanje kokota. 

We jsy Hus jo wót 2000 nowy centrum gmejny, źož wjele towaristwow su. Něgajšna šula w Nowej Jsy jo se pśetwariła do źiśownje, běrowa gmejny a kluba za młodosći. Towaristwa, kaž na pśikład za blidowy tenis, se zmakaju w „Haus der Vereine“ (dom towaristwow). Ty móžoš  teke bowlowaś,  graś balokopanje abo volleyball w Nowej Jsy. Mimo togo ty móžoš  rejtowaś w Husu. Vattenfall teke organizěrujo crossowy  běg na Barbuckej górje.

Projekt do pśichoda „Chóśebuski pódzajtšny jazor“ („Cottbuser Ostsee“)
Pojekt jo źěl rekultiwěrowanja pśedstajony wót Vattenfall. 2015 dej wudobywanje wugela gotowe byś a 2030 dej tam wjelike nutśikokrajne wódy byś we wobcerku Chóśebuz-pódpołnoc (wobcerk Łakoma).
Płonina  wot 19 km² a 42 km brjog  stej planowałej. 
“Masterplan” jo wótgłosował 2006 a wopśimjo wužywanje płoninow. Objekt dej turistiski wužyś a wótpópadnjo wobcerki, kaž sportojske aktiwnosći, wugótowanje, gastronomija a zarědowanja.
Togodla dej centrum pśistawa, promenada jazora, wobcerki za wódny sport a wódny turizm, kupański pśibrjog, jawišćo  jazora a campingowanišćo  twariś.
Barbucka góra jo zapśimowała w planje, togodla jo rozwjaseleński park Gatojce źěl wót projekta.

 Nožki 

 Wótkaze 

Domacne boki hamta Picnjo
Picański muzeum rybarstwa

Kategorija:Dolna Łužyca
Kategorija:Gmejna w Bramborskej